„La Majstro de babilado ne manifestaciis sian spritecon en la grandaj salonoj, sed en la kongresaj koktelejoj kaj knajpoj. Kompreneble lia ĉefmedio estis berlina „ĵaŭda rondo“, tie, kiel kungastiganto li fartis plej kuraĝe kaj plej libere. Dum kelkaj jaroj li gvidis miajn artajn spektaklojn (ĉiumerkrede) en la galerio „pola arto“ en Berlino kaj en aliaj kluboj kaj teatroj. Miloj da gespektantoj povis gustumi praktikan uzadon de la internacia lingvo. Sur la sceno mi kantis aŭ parolis esperante kaj li tradukis la enhavon al la germana, ofte tiel lerte, ke mia teatrado malgraviĝadis, ĉar li diris kelkoble pli ol mi intencis ...kaj ĉiam li sukcesis distri eĉ grumble frostegan publikon.“
#000009